Martynas Echodas
Martynas Echodas (g. 1997 m. liepos 7 d.) – Lietuvos krepšininkas, rungtyniaujantis vidurio puolėjo padėtyje. Gimė Kaune, žydų kilmės šeimoje. Sportavo Kauno „Žalgirio“ jaunimo sistemoje, žaidė už „Žalgirio“ dublerius, vėliau sezonui skolintas „Šiauliams“. 2017 m. Echodas sudarė 3 metų kontraktą su Vilniaus „Rytu“, sėkmingai rungtyniavo 2018–2019 m. Europos taurės sezone, išrinktas šio turnyro „kylančia žvaigžde“ (vid. 9,6 tšk., 5,1 atk. kamuolio, 11,7 naud. balo). 2021–2022 m. išbandė legionieriaus karjerą Italijoje, tačiau kitą sezoną sugrįžo į „Rytą“. Martynas Echodas varžėsi už įvairaus amžiaus Lietuvos jaunimo rinktines, o nacionalinėje komandoje debiutavo 2018 m. vasario 23 d., pasaulio čempionato atrankos rungtynėse prieš Vengriją. Pakviestas į 2022 m. Europos čempionatą.